

VLADA REPUBLIKE HRVATSKE

Zagreb, 7. rujna 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo financija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o davanju suglasnosti Gradu Varaždinu za zaduženje kod Hrvatske banke za obnovu i razvitak |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

PRIJEDLOG

**VLADA REPUBLIKE HRVATSKE**

Na temelju članka 120. stavka 4. Zakona o proračunu („Narodne novine“, broj 144/21) i članka 31. stavka 2. Zakona o Vladi Republike Hrvatske („Narodne novine“, broj 150/11, 119/14, 93/16, 116/18 i 80/22), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_ 2023. godine donijela

**O D L U K U**

**o davanju suglasnosti Gradu Varaždinu za zaduženje**

**kod Hrvatske banke za obnovu i razvitak**

I.

Daje se suglasnost Gradu Varaždinu za zaduženje kod Hrvatske banke za obnovu i razvitak u iznosu od 4.900.000,00 eura, s rokom otplate kredita od deset godina bez počeka, u jednakim mjesečnim ratama, uz fiksnu godišnju kamatnu stopu od 3,20% i jednokratnu naknadu za obradu zahtjeva u visini 0,20% od iznosa odobrenog kredita.

Sredstva će se koristiti za financiranje kapitalnog projekta Projekt modernizacije javne rasvjete“, sukladno Odluci Gradskog vijeća o kreditnom zaduženju Grada Varaždina za financiranje projekta modernizacije javne rasvjete, KLASA: 402-01/23-01/2, URBROJ: 2186-1-02-23-5 od 5. svibnja 2023.

II.

Radi ostvarenja zaduženja iz točke I. ove Odluke, zadužuje se Grad Varaždin da izradi planove proračunske potrošnje za godine u kojima treba planirati sredstva za otplatu kredita.

III.

Ova Odluka stupa na snagu danom donošenja.

KLASA:

URBROJ:

Zagreb,

PREDSJEDNIK

mr. sc. Andrej Plenković

**OBRAZLOŽENJE**

Grad Varaždin podnio je Ministarstvu financija zahtjev KLASA: 402-01/23-01/2, URBROJ: 2186-1-01-23-6 od 8. svibnja 2023. za dobivanje suglasnosti Vlade Republike Hrvatske za zaduženje kod Hrvatske banke za obnovu i razvitak u iznosu od 4.900.000,00 eura, s rokom otplate kredita od deset godina bez počeka, u jednakim mjesečnim ratama, uz fiksnu godišnju kamatnu stopu od 3,20% i jednokratnu naknadu za obradu zahtjeva u visini 0,20% od iznosa odobrenog kredita.

Sredstva će se koristiti za financiranje kapitalnog projekta „Projekt modernizacije javne rasvjete“, sukladno Odluci Gradskog vijeća o kreditnom zaduženju Grada Varaždina za financiranje projekta modernizacije javne rasvjete, KLASA: 402-01/23-01/2, URBROJ: 2186-1-02-23-5 od 5. svibnja 2023.

Na temelju članaka 120. i 121. Zakona o proračunu (Narodne novine, broj 144/21), grad, općina i županija se mogu zadužiti za investiciju koja se financira iz njihova proračuna, ali godišnje obveze mogu iznositi najviše 20% ostvarenih prihoda u godini koja prethodi godini u kojoj se zadužuje, umanjenih za prihode iz članka 121. stavka 4. Zakona o proračunu. Međutim, člankom 121. stavkom 5. istoga Zakona propisano je da se odredbe navedenoga članka ne odnose na zaduživanje jedinice lokalne i područne (regionalne) samouprave za investicije iz područja unapređenja energetske učinkovitosti.

Kako se Grad Varaždin zadužuje za financiranje projekta iz područja unapređenja energetske učinkovitosti, navedeno zakonsko ograničenje godišnje obveze od najviše 20% ostvarenih prihoda u godini koja prethodi godini u kojoj se zadužuje, u konkretnom se slučaju ne primjenjuje.

S obzirom na izneseno, Ministarstvo financija predlaže da Vlada Republike Hrvatske donese odluku o davanju suglasnosti za zaduženje Grada Varaždina.